ΓΡΑΠΤΗ ΕΡΩΤΗΣΗ E-2152/03

υποβολή: Stefano Zappal (PPE-DE) προς την Επιτροπή

(27 Ιουνίου 2003)

Θέμα: Αναγνώριση επαγγελματικών προσόντων

Ο κ. Gianfrancesco Melpignano είναι ιταλός πολιτικός μηχανικός, εγγεγραμμένος στον ομώνυμο σύλλογο της επαρχίας του Brindisi (Ιταλία) από το 1994, με αριθμό μητρώου 648. Στις 14 Απριλίου 2002πέβαλε αίτηση για εγγραφή στον Σύλλογο Μηχανικών της Λισσαβόνας.

Είκοσι μέρες αργότερα, του κοινοποιήθηκε ότι τα αποδεικτικά έγγραφα πουπέβαλε ήταν πλήρη, λεπτομερή και επαρκή και ότι στην αίτηση εγγραφής του δόθηκε ο αριθμός 1740. Τον πληροφόρησαν, ακόμη, ότι εντός διμήνου η αρμόδια επιτροπή θα είχε επισημοποιήσει την εγγραφή του. Ωστόσο, μέχρι σήμερα, δεν έχει λάβει καμία απάντηση.

Κατόπιν τούτο, μπορεί η Επιτροπή να μας πληροφορήσει:

1. εάν τα γεγονότα αυτά ανταποκρίνονται στην αλήθεια·

2. εάν όντως ανταποκρίνονται στην αλήθεια, κατά πόσον οι πορτογαλικές αρχές τηρούν ή όχι τους ισχύοντες κοινοτικούς κανόνες·

3. εάν δεν θεωρεί ότι θα πρέπει να παρέμβει το συντομότερο δυνατόν προκειμένου να δώσει συγκεκριμένο νόημα στις κοινοτικές αρχές που αναφέρονται στις συνθήκες, στις εξειδικευμένες οδηγίες και στις κανονιστικές ρυθμίσεις με τις οποίες εξοπλιζόμαστε περαιτέρω·

Απάντηση του κ. Bolkestein εξ ονόματος της Επιτροπής

(29 Ιουλίου 2003)

Αναφορικά με την ερώτηση πουπέβαλε το αξιότιμο μέλος του Κοινοβουλίου, παρατίθενται τα εξής σχόλια:

- Όσον αφορά την αναγνώριση των επαγγελματικών προσόντων, για το επάγγελμα του μηχανικού ισχύουν οι διατάξεις της οδηγίας 89/48/ΕΟΚ(1). Σύμφωνα με την εν λόγω οδηγία, ένα κράτος μέλος δεν μπορεί κατ' αρχήν να αρνηθεί σε έναν κοινοτικόπήκοο την πρόσβαση σε ένα νομοθετικά κατοχυρωμένο επάγγελμα καθώς και την άσκηση του επαγγέλματος αυτού στην επικράτειά του, εφόσον οπήκοος είναι κάτοχος του απαιτούμενου στη χώρα καταγωγής ή προέλευσής του διπλώματος για την άσκηση του εν λόγω επαγγέλματος. Ωστόσο, εάν η εκπαίδευση που έλαβε ο ενδιαφερόμενος παρουσιάζει σημαντικές διαφορές από την εκπαίδευση που ορίζεται στο κράτος μέλοςποδοχής, αυτό δύναται να ζητήσει από τον ενδιαφερόμενο είτε να αποδείξει ότι διαθέτει σχετική επαγγελματική πείρα, είτε, ως αντιστάθμισμα, να ολοκληρώσει μια πρακτική άσκηση προσαρμογής ή μια δοκιμασία επάρκειας.

- Σύμφωνα με την οδηγία, η αρμόδια αρχή έχει στη διάθεσή της μέγιστη προθεσμία τεσσάρων μηνών από την παραλαβή του πλήρους φακέλου του ενδιαφερομένου προκειμένου να εκδώσει την απόφασή της. Η απουσία απάντησης εντός της προθεσμίας αυτής δεν είναι, κατά συνέπεια, σύμφωνη με τους ισχύοντες κοινοτικούς κανόνες.

- Λόγω του ότι δεν έλαβε καταγγελία από τον κ. Gianfrancesco Melpignano, η Επιτροπή δεν είναι σε θέση να αποφανθεί σχετικά με το αληθές των αναφερθέντων γεγονότων.

- Η Επιτροπή δεν δύναται να απαντήσει στο ερώτημα εάν οι πορτογαλικές αρχές ενήργησαν σύμφωνα με τους ισχύοντες κοινοτικούς κανόνες ή όχι, λόγω του ότι δεν διαθέτει επαρκείς πληροφορίες για τηνπόθεση του κ. Melpignano. Οι πληροφορίες που παρέθεσε το αξιότιμο μέλος του Κοινοβουλίου δεν της επιτρέπουν να διαπιστώσει εάν η απουσία απάντησης από το σύλλογο μηχανικών της Λισσαβώνας, μετά την πρώτη ειδοποίηση σύμφωνα με την οποία η επισημοποίηση της εγγραφής θα ολοκληρωνόταν εντός δύο μηνών, οφείλεται σε σημαντική πραγματική δυσκολία ή εάν πρόκειται για απλό τυπικό πρόβλημα επικοινωνίας. Από την άποψη αυτή, θα ήταν χρήσιμο να γνωρίζουμε εάν ο κ. Melpignano ήρθε σε επαφή με το σύλλογο μηχανικών της Λισσαβώνας προκειμένου να λάβει απάντηση στα ερωτήματά του.

- Μετά την ενημέρωση του αξιότιμου μέλους του Κοινοβουλίου σχετικά με τηνπόθεση του κ. Melpignano, η Επιτροπή είναι προφανώς έτοιμη να λάβει τα κατάλληλα μέτρα για την εξεύρεση λύσης το γρηγορότερο δυνατόν, μόλις έχει στη διάθεσή της όλα τα απαραίτητα πληροφοριακά στοιχεία καθώς και τα έγγραφα του φακέλου. Η Επιτροπή πρέπει πράγματι να διαθέτει τα σχετικά έγγραφα για να μπορεί να μεσολαβήσει στις αρμόδιες αρχές.

(1) Οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, ΕΕ L 19 της 24.1.1989.